Alta kyrkje

Alta kyrkje er ei langkyrkje frå 1858 i Alta kommune i Finnmark. Byggverket er i tømmer og har 230 sitjeplassar. Ho er teikna av engelskmannen Stephen Henry Thomas som var direktør ved Kopparverket i Kåfjord. Kyrkja, som vart innvigd i 1858 av biskop Knud Gislesen, er den eldste bygningen i Alta sentrum. Det første orgelet vart innvigd pinsedagen 1880. I sluttfasen av andre verdskrigen vart kyrkja sterkt ramponert, og først julaftan 1945 kunne kyrkja takast i bruk att. Ho er sidan utbetra fleire gonger, sist i 2005/06. Kjelder «Alta kyrkje». Kirkesøk. Den norske kyrkja. Bakgrunnsstoff Alta kyrkje i kulturminnesok.no, nettstaden til Riksantikvaren